CELEX: C2004/262/87
Language: da
Date: 2004-10-23 00:00:00
Title: Sag T-314/04: Sag anlagt den 27. juli 2004 af Forbundsrepublikken Tyskland mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/46
            
         Sag anlagt den 27. juli 2004 af Forbundsrepublikken Tyskland mod Kommissionen for De Europæiske Fællesskaber
   (Sag T-314/04)
   (2004/C 262/87)
   Processprog: tysk
   Ved De Europæiske Fællesskabers Ret i Første Instans er der den 27. juli 2004 anlagt sag mod Kommissionen for De Europæiske Fællesskaber af Forbundsrepublikken Tyskland ved Claus-Dieter Quassowski og Christoph von Donat, som befuldmægtigede, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning, meddelt ved skrivelse af 17. maj 2004 fra GD Regionalpolitik, annulleres, for så vidt som fællesskabstilskuddet fra Den Europæiske Fond for Regional Udvikling til mål 2-programmet for 1997-1999 i Nordrhein-Westfalen (EFRU nr. 97.02.13.005/ARINCO nr. 97.DE.16.005) er blevet nedsat til 319 046 236,76 EUR og udbetaling til de tyske myndigheder af det resterende beløb på 5 488 569,24 EUR er blevet afslået.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har i medfør af artikel 230 EF gjort gældende, at Kommissionen har overtrådt afledt fællesskabsret og har begået skønsfejl samt fejl for så vidt angår den anfægtede beslutnings begrundelse.
   Med den anfægtede beslutning har Kommissionen nedsat fællesskabstilskuddet fra strukturfonden EFRU til mål 2-programmet for 1997-1999 i Nordrhein-Westfalen til 319 046 236,76 EUR og afslået at udbetale det resterende beløb på 5 488 569,24 EUR til de tyske myndigheder. Baggrunden for nedsættelsen er en mindre grad af iværksættelse af programmet i forbindelse med nogle foranstaltninger og en højere grad i forbindelse med andre, sammenlignet med den vejledende finansieringsplan. Der er ikke sket udligning mellem de aktuelle hovedaktiviteter i programmet, men i det samlede program.
   Kommissionen er af den opfattelse, at der kun kan ske omplacering (transfer) mellem foranstaltninger, men ikke omplacering mellem hovedaktiviteterne i programmet, eller at en sådan omplacering forudsætter en forudgående ny kommissionsbeslutning. Dette gælder også ved højere faktiske udgifter inden for rammerne af det godkendte program, som ikke er forbundet med en anmodning om forhøjelse af tilskuddet fra EFRU.
   Forbundsrepublikken Tysklands regering mener, at omplaceringerne var sagligt begrundede. Regeringen har gjort gældende, at omplaceringerne, som alene havde et ubetydeligt omfang, skulle gøre det lettere at opnå de fællesskabsretlige tilskyndelsesformål. Nedsættelsen er helt ubegrundet. Nedsættelsen af det bevilgede tilskud fra EFRU kan navnlig ikke retfærdiggøres ud fra det synspunkt, at de kompetente myndigheder og organer i delstaten Nordrhein-Westfalen har håndhævet den vejledende finansieringsplan for programmet for Fællesskabets strukturinterventioner fleksibelt inden for de områder, som hører under Ziel 2, i perioden fra den 1. januar 1997 til den 31. december 1999. Nedsættelsen af den saldo, som skulle udbetales, strider derfor med fællesskabsretten.
   Forbundsrepublikken Tysklands regering har endvidere gjort gældende, at Kommissionen ved ikke en gang at tillade fleksibilitet på hovedaktivitetsniveau, når der efter en tilskyndelsesperiodes udløb ikke længere kan indhentes en godkendelse fra Kommissionen, begrænser medlemsstaternes og de kompetente lokale myndigheders og organers handlemuligheder i strid med formålet.